**California Dreamin'** er en sang skrevet av Michelle Phillips og hennes mann John Phillips (begge fra The Mamas and the Papas). Utgitt av Barry McGuire 1. januar 1965 på albumet *This Precious Time,* The Mamas and the Papas var også med på denne sangen og flere andre spor på albumet.

8. desember 1965 ga The Mamas and the Papas selv ut «California Dreamin'» som singel. Innspillingen er meget lik McGuire sin, Bud Shanks elegante fløytesolo er faktisk den samme. Sangen ble med på deres første albumet *If You Can Believe Your Eyes and Ears* som kom i 1966. Låten ble til da Michelle Phillips sammen med John kom fra Los Angeles til New York vinteren 1963. Det var spesielt kaldt i New York og Michelle hadde aldri sett snø. På hotellrommet skrev de California Dreamin som uttrykk for hjemlengsel til varm og solrike California. De innledende linjen beskriver opplevelsen av New York i kontrast til L.A.. Andre vers beskriver hvordan Michelle gikk inn i St. Patrick's Cathedral for å varme seg. Tekst og melodi ble lagt bort et par inntil Michelle og John dannet The Mamas & the Paps sammen med Cass Elliot og Denny Doherty. Første innspilling var ved Barry McGuire med bandet som kor. Plateselskapet var ikke overbevist av McGuires vokal og ba bandet spille den inn på nytt med Doherty som vokalist.

Det er The Mamas and the Papas sin innspilling som er mest kjent, det er denne versjonen som ble innlemmet i Grammy Hall of Fame i 2001 og rangert som nummer 89 på *Rolling Stone-*listen *The 500 Greatest Songs of All Time.*

Det er også flere andre kjente coverversjoner av «California Dreamin'». José Feliciano ga den ut som singel i 1968, den nådde nummer 43 på Billboard Hot 100, mens B-siden av singelen, «Light My Fire», nådde nummer 3 på listen. America ga ut sin versjon i 1979, den nådde nummer 56 på Billboard Hot 100.

The Beach Boys spilte inn «California Dreamin'» i 1986 for å bli med på samlealbumet med deres største hits *Made in U.S.A*. Denne versjonen har også med Roger McGuinn på 12-strengs gitar. Den nådde nummer 57 på Billboard Hot 100. Det er også en rekke andre artister som har spilt inn coverversjoner av denne sangen.

«California Dreamin'» er med på en rekke samleplater med forskjellige artister fra 1960-tallet og den er blitt toneangivende for det som ble kalt "California-sounden" sammen med blant annet The Beach Boys sine sanger.

Referanser
----------

1. ↑  «How the iconic tune 'California Dreamin' came to be». *KPCC - NPR News for Southern California - 89.3 FM* **(engelsk)**. Besøkt 26. august 2022.
2. ↑  «California Dreamin' by The Mamas & the Papas - Track Info | AllMusic» **(engelsk)**. Besøkt 26. august 2022.
3. ↑  Rosenberg, Sari. «December 8, 1965: "California Dreamin’" by The Mamas & The Papas Was Released». *Lifetime* **(engelsk)**. Besøkt 26. august 2022.
4. ↑  «California Dreamin’ — a ghostly presence still haunts the 1966 hit». *Financial Times*. 1. november 2021. Besøkt 20. mai 2023.
5. ↑  «California Dreamin' | Rock & Roll Hall of Fame». *www.rockhall.com*. Besøkt 26. august 2022.
6. ↑  «José Feliciano Songs, Albums, Reviews, Bio & More». *AllMusic* **(engelsk)**. Besøkt 26. august 2022.
7. ↑  «America». *Billboard* **(engelsk)**. Besøkt 26. august 2022.
8. ↑  «Album Search for "made in usa"». *AllMusic* **(engelsk)**. Besøkt 26. august 2022.
9. ↑  «Various Artists - The California Sound of the 60's Album Reviews, Songs & More | AllMusic» **(engelsk)**. Besøkt 26. august 2022.